钦定古今图书集成/明伦汇编/氏族典/第052卷 > 《廖用贤尚友录》 > 韦翙
## 钦定古今图书集成/明伦汇编/氏族典/第052卷 > 《廖用贤尚友录》 > 韦翙

按《陈书韦载传》，“载族弟翙，字子羽，少有志操，祖爱父
干向，翙弱冠丧父，哀毁甚至，养母抚孤，兄弟子以仁
孝著称。高祖为南徐州刺史，召为征北参军，寻监义
兴郡。永定元年，授贞毅将军步兵校尉，迁骁骑将军，
领朱衣直阁骁骑之职。旧领营兵，兼统宿卫。自梁代
以来，其任愈重，出则羽仪清道，入则与二卫通直，临”
轩则升殿侠侍。翙素有名望，每大事，恒令侠侍左右，
时人荣之，号曰“侠御将军。”寻出为宣城太守。天嘉二
年，预平王琳之功，封清源县侯，邑二百户。太建中卒。
赠明、霍、罗三州刺史。